รัฐมนตรีประจำสำนักนายกรัฐมนตรี ยืนยันสถานการณ์การแพร่ระบาดของโรคโควิด-19 ในประเทศไทยยังอยู่ในระดับ 2
รัฐมนตรีประจำสำนักนายกรัฐมนตรี ยืนยันสถานการณ์การแพร่ระบาดของโรคโควิด-19 ในประเทศไทยยังอยู่ในระดับ 2 พร้อมขอประชาชนอย่าตื่นตระหนกและกักตุนสินค้าเนื่องจากสินค้ามีเพียงพอแน่นอนนายเทวัญ ลิปตพัลลภ รัฐมนตรีประจำสำนักนายกรัฐมนตรี กล่าวถึงมาตรการของรัฐบาลในการรับมือการแพร่ระบาดของโรคโควิด -19 ว่า นายกรัฐมนตรี ได้สั่งการให้กระทรวงสาธารณสุขเตรียมความพร้อมในเรื่องโรงพยาบาลและบุคลากรทางการแพทย์ให้พร้อมหากสถานการณ์การแพร่ระบาดเพิ่มขึ้น และกำชับให้คัดกรองเข้มงวดและปฏิบัติตามมาตรการที่กระทรวงสาธารณสุขกำหนดโดยเฉพาะผู้ที่เดินทางจากประเทศกลุ่มเสี่ยง 4 ประเทศ และ 2 เขตปกครอง ทั้งนี้ขอให้ความมั่นใจว่าสถานการณ์การแพร่ระบาดของโรคโควิด-19 ของไทยยังอยู่ในระดับ 2 ดังนั้นประชาชนอย่าตื่นตระหนกกักตุนสินค้า เพราะกรมการค้าภายใน กระทรวงพาณิชย์ ยืนยันแล้วว่าสินค้าอุปโภคบริโภคยังมีเพียงพอต่อความต้องการแน่นอน อย่างไรก็ตามฝากให้ประชาชนดูแลรักษาสุขภาพให้แข็งแรงอยู่เสมอ หลีกเลี่ยงการอยู่ในที่ชุมชนแออัดและหากต้องไปที่ชุมชนให้สวมหน้ากากอนามัยผ้าป้องกัน รวมถึงลดการสัมผัสและล้างมือบ่อยๆ